KISKŐRÖS VÁROS POLGÁRMESTERE
ELŐTERJESZTÉS
(A Képviselő-testület 2011. június 22-i ülésére)

TÁRGY: AZ SZMSZ MÓDOSÍTÁSA

A jogszabályok előkészítésében való társadalmi részvételről szóló 2010. évi CXXXI. törvény 17. §-ával módosította a helyi önkormányzatokról szóló 1990. évi LXV. törvényt. Az önkormányzati törvény, 2011. július 1. napjával hatályba lépő 103/B. §-a szerint a helyi önkormányzat képviselő-testülete felhatalmazást kap arra, hogy az általa megalkotott rendeletek előkészítésében való társadalmi részvétel szabályait, a helyi sajátosságoknak megfelelően, rendeletben állapítsa meg, ezért szükséges az SZMSZ rendeletalkotásra vonatkozó rendelkezéseinek módosítása, kiegészítése.

A fentiek alapján javaslom, hogy a Képviselő-testület az SZMSZ módosítását a rendelet-tervezetben foglaltaknak megfelelően fogadja el.

Kiskőrös, 2011. június 9.

                                                                                                      Domonyi László sk.

                                                                                                            polgármester

KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

……/2011.(…….) ÖNKORMÁNYZATI RENDELETE

AZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL SZÓLÓ 4/2003.(III.1.) ÖNKORMÁNYZATI RENDELET MÓDOSÍTÁSÁRÓL

(tervezet)

Kiskőrös Város Képviselő-testülete a helyi önkormányzatokról szóló 1990. évi LXV. törvény 103/B. §-ában foglalt felhatalmazás alapján, a törvény 18. §.(1) bekezdésében meghatározott feladatkörében eljárva a következőket rendeli el:

1.§

A 4/2003. (III.1.) önkormányzati rendelet 30. §-a a következő (6)-(7)bekezdéssel egészül ki és a jelenlegi (6)-(7) bekezdés jelölése „(8)” és „(9)” bekezdésre változik:
„(6) A (7) bekezdésben foglalt kivétellel az önkormányzati rendelet-tervezetet, az önkormányzat 

honlapján, valamint a Polgármesteri Hivatal hirdetőtábláján történő közzététellel társadalmi egyeztetésre kell bocsátani.

 a.) A rendelet-tervezetet, úgy kell közzétenni, hogy a tervezet céljához és hatálybalépéséhez igazodóan elegendő idő álljon rendelkezésre a tervezet érdemi megítéléséhez, a vélemények kifejtéséhez.
b.)   A társadalmi egyeztetésre bocsátás céljából közzé tett tervezetről, a honlapon megadott  

        elektronikus levélcímen, hivatali címre küldött levélben bárki véleményt nyilváníthat 
       illetve hivatali időben, a megadott telefonszámon, vagy a kijelölt ügyintézőnél        személyesen is előadhatja javaslatát, elmondhatja véleményét. A telefonon, illetve személyes megjelenés útján történt véleménynyilvánításról feljegyzést kell készíteni.

 c.)   A névtelenül beérkezett véleményeket, azok figyelembe vétele nélkül, törölni kell.

 d.)    A közzétett tervezeteket a közzétételtől számított hat hónapig nem lehet a honlapról  

    eltávolítani. A beérkezett vélemények, a véleményezők neve, e-mail címe legfeljebb a  
   véleményezett rendelet hatálybalépésétől számított hat hónapig kezelhetők.
(7) Nem kell társadalmi egyeztetésre bocsátani 

  a.)   a fizetési fizetési kötelezettségekről, szóló

  b.)   az állami támogatásokról, szóló

  c.)   a költségvetésről, a költségvetés végrehajtásáról, szóló

  d.)   a Képviselő-testület és szervei szerzeti és működési szabályait meghatározó

  e.)    a köztisztviselői jogviszonyban állók munkavégzésével és juttatásaival kapcsolatos
 önkormányzati rendelet-tervezetet,valamint
f.)    a rendelet-tervezetet, ha annak sürgős elfogadásához kiemelkedő közérdek fűződik, 

g.)   az önkormányzati rendeletet módosító rendelet-tervezetet, ha az csak magasabb szintű 

        jogszabály módosítása miatt szükséges rendelkezéseket tartalmaz.”
2.§
Ez a rendelet 2011. július 1. napján lép hatályba és 2011. július 2. napján hatályát veszti.
HATÁSVIZSGÁLATI LAP
Az önkormányzat Szervezeti és Működési Szabályzatáról szóló 4/2003. (III.1.) önkormányzati rendelet módosításához

1. Társadalmi hatások

A rendeletnek az újonnan magalkotott magasabb szintű jogszabályok rendelkezéseivel való összhangjának biztosítása – az önkormányzati rendelet alkotás során a társadalmi részvétel szabályainak beépítése – hozzájárul a jogrendszer egységességéhez. A társadalmi részvétel szabályainak az önkormányzati rendeletbe történő beépítése garanciát jelent arra vonatkozóan, hogy a jogalkotás minél szélesebb körű társadalmi nyilvánosság biztosítása, az állampolgárok véleményének minél pontosabb ismeretében történjen.
2. Gazdasági, költségvetési hatások
A rendeletben foglaltak végrehajtásának közvetlen gazdasági, költségvetési hatása nincs.

3. Környezeti hatások

                  A rendeletben foglaltak végrehajtásának környezetre gyakorolt hatása nincs.

4. Egészségügyi hatások

A rendeletben foglaltak végrehajtásának egészségügyi hatásai nincsenek.
5. Adminisztratív terheket befolyásoló hatások
A rendeletben foglaltak végrehajtásának adminisztratív terheket befolyásoló hatásai nincsenek.

6. A jogszabály megalkotásának szükségessége, a jogalkotás elmaradásának várható következményei
A jogrendszer egységességének biztosítása érdekében – a magasabb szintű jogszabályok rendelkezéseivel való összhang biztosítása érdekében – indokolt a rendelet megalkotása.

7. A jogszabály alkalmazásához szükséges személyi, szervezeti és pénzügyi feltételek
                   A jogszabály alkalmazásához szükséges személyi, tárgyi, szervezeti és pénzügyi feltételek 

                 rendelkezésre állnak.
